NARIADENIE KOMISIE (ES) č. 612/2006
z 19. apríla 2006
ustanovujúce podmienky, za ktorých možno vyhovieť žiadostiam o dovozné povolenie, podaným v apríli 2006, na dovoz nejatočných býkov, kráv a jalovíc niektorých alpských a horských plemien
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1),
so zreteľom na nariadenie Komisie (ES) č. 1081/1999 z 26. mája 1999, ustanovujúce otvorenie a spôsob riadenia colných dovozných kvót pre nejatočné býky, kravy a jalovice niektorých alpských a horských plemien, zrušujúce nariadenie (ES) č. 1012/98 a pozmeňujúce a dopĺňajúce nariadenie (ES) č. 1143/98 (2), a najmä na jeho článok 5,
keďže:
(1)
Článok 9 ods. 1 nariadenia (ES) č. 1081/1999 ustanovuje nové pridelenie množstiev, na ktoré neboli podané žiadosti pre dovozné certifikáty do 15. marca 2006.
(2)
Článok 1 nariadenia Komisie (ES) č. 502/2006 z 28. marca 2006, ustanovujúceho nové pridelenie dovozných povolení v zmysle nariadenia (ES) č. 1081/1999 pre nejatočné býky, kravy a jalovice niektorých alpských a horských plemien (3), stanovilo množstvá nejatočných býkov, kráv a jalovíc niektorých alpských a horských plemien, ktoré možno dovážať za zvláštnych podmienok do 30. júna 2006.
(3)
Množstvám, na ktoré boli podané žiadosti o udelenie dovozného povolenia, sa môže vyhovieť v celom rozsahu,
PRIJALA TOTO NARIADENIE:
Článok 1
Každej žiadosti podanej v zmysle ustanovení článku 9 nariadenia (ES) č. 1081/1999 sa vyhovie v plnej miere podľa čísiel objednávok 09.0001 a 09.0003.
Článok 2
Toto nariadenie nadobúda účinnosť dňa 20. apríla 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. apríla 2006